Diari Oficial de la Generalitat Valenciana


Sumari del DOGV 6384, del 26-10-2010 (2010/11472)

Notificació de la sentència i de la interlocutòria d'aclariment dictats en el judici ordinari número 494/2008.
--------------------------------------------------------------------------------------------------------------

### Dades del document

Número de DOGV
:   6384

Data del DOGV
:   26-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/11716


Organisme emissor
:   Jutjat de Primera Instància i Instrucció Número 3 de Vinaròs

Tipus de document
:   Edicte

Notificació de la sentència i de la interlocutòria d'aclariment dictats en el judici ordinari número 494/2008. [2010/11510]  
Judici ordinari 000494/2008  
Demandant: Marina Benicarló, SA.  
Procurador: Agustín Juan Ferrer.  
Demandats: Robert Presticiacomo i Vicent Tullí.  
Procurador/a: -  
Nieves Baixauli Alcaraz, secretària del Jutjat de Primera Instància i Instrucció Número 3 de Vinaròs i partit, mitjançant aquest edicte, faig saber:  
Que en aquest Jutjat a càrrec meu se segueix procediment de judici ordinari 000494/2008, en el qual s'ha dictat la sentència que té l'encapçalament i la dispositiva que, literalment, són com segueix i les interlocutòries que tenen les parts dispositives que, literalment, són com segueix:  
«Jutjat de Primera Instància número 3 de Vinaròs  
Assumpte civil 000494/2008  
Sentència 84/2010  
Vinaròs, 21 de juny de 2010  
Cecilia Alzaga García-Longoria, jutgessa del Jutjat de Primera Instància i Instrucció número 3 de Vinaròs, he vist aquestes actuacions de judici ordinari, seguit amb el número 494/2008 entre:  
Demandant: Marina Benicarló, SA, representada pel procurador dels tribunals Juan Ferrer i assistida pel lletrat el senyor Planes.  
Demandats: Vicent Tullí i Robert Presticiacomo, en situació processal de rebel·lia per no contestar la demanda dins del termini legal malgrat estar citats de forma deguda.  
Causa: resolució contractual i reclamació d'una quantitat.  
Dispositiva  
Estime de forma íntegra la demanda presentada per la representació processal de Marina Benicarló, SA, declare resolt el contracte de data 16 de juliol de 2005, subscrit entre la demandant i Vicent Tullí i, en conseqüència condemne Vicent Tullí, en situació de rebel·lia processal, a pagar a l'actora la quantitat de cinc mil set-cents quaranta-cinc euros i quinze cèntims (5.475,15 euros). La quantitat objecte de condemna s'haurà d'incrementar amb l'interés legal de l'article 576 de la Llei d'Enjudiciament Civil, des de la data d'avui fins al seu pagament total, amb imposició expressa de costes.  
Notifiqueu aquesta resolució a les parts, i feu-los saber que contra aquesta es pot interposar un recurs d'apel·lació, dins del termini de cinc dies, comptador des de l'endemà de la notificació, que es prepararà davant d'aquest Jutjat, segons estableixen els articles 455 i següents de la Llei d'Enjudiciament Civil.  
Expediu una testimoniança d'aquesta resolució perquè s'unisca a les actuacions principals i porteu l'original al llibre de sentències d'aquest Jutjat.  
Aquesta és la meua sentència, que pronuncie, mane i firme.  
Publicació. La sentència anterior va ser llegida i publicada per la jutgessa que la subscriu, mentre celebrava audiència pública en el dia de la seua data. En done fe».  
Jutjat de Primera Instància i Instrucció número 3 de Vinaròs  
Judici ordinari número 494/2008  
Interlocutòria  
Vinaròs, 7 de juliol de 2010   
Part dispositiva  
Dispose rectificar la dispositiva de la sentència de data 21 de juny de 2010 i fer-ne la redacció següent: «Estime de forma íntegra la demanda presentada per la representació processal de Marina Benicarló, SA, declare resolt el contracte de data 16 de juliol de 2005, subscrit entre la demandant i Vicent Tullí i, en conseqüència condemne Vicent Tullí, en situació de rebel·lia processal, a pagar a l'actora la quantitat de cinc mil quatre-cents setanta-cinc euros i quinze cèntims (5.475,15 euros). La quantitat objecte de condemna s'haurà d'incrementar amb l'interés legal de l'article 576 de la Llei d'Enjudiciament Civil, des de la data d'avui fins al seu pagament total, amb imposició expressa de costes».  
No pertoca completar la dispositiva de la sentència de data 21 de juny de 2010.  
Notifiqueu aquesta resolució a les parts, i feu-los saber que contra aquesta no s'hi pot interposar cap recurs.  
Així ho dispose, mane i firme, Cecilia Alzaga García-Longoria, jutgessa del Jutjat de Primera Instància i Instrucció número 3 de Vinaròs».  
Jutjat de Primera Instància i Instrucció número 3 de Vinaròs  
Tipus d'assumpte i número de judici ordinari 000494/2008  
Demandant: Marina Benicarló, SA.  
Demandats: Robert Presticiacomo i Vicent Tullí.  
Interlocutòria jutge   
Vinaròs, 13 de juliol de 2010  
Cecilia Alzaga García-Longoria   
Part dispositiva  
Esmenar l'errada material manifesta en el fonament segon i la part dispositiva de la resolució de 7 de juliol de 2010 en el sentit que on diu: « 5.475,15»; ha de dir «5.745,15».  
Notifiqueu aquesta resolució, feu saber que contar aquesta s'hi pot interposar un recurs d'apel·lació, que cal preparar dins del termini de cinc dies davant d'aquest Jutjat.  
Així ho ordena, mana i firma el jutge. En done fe.  
Diligència. Seguidament es fa compliment del que s'ha disposat en la resolució anterior: En done fe».  
I perquè el que s'ha disposat es complisca i aquest edicte valga de notificació de sentència a Robert Presticiacomo i Vicent Tullí, expedisc aquest edicte.  
Vinaròs, 13 de juliol de 2010.- La secretària: Nieves Baixauli Alcaraz.